તારિક અનવરે જણાવ્યું હતું કે પવાર સાહેબનું રાફેલ મુદ્દે નિવેદન મને ઠીક ના લાગ્યું. એનસીપી તરફથી સ્પષ્ટતા કરવામાં આવી પરંતુ તે સત્ય નથી. પવાર સાહેબે નિવેદન કર્યું હોય ત્યારે તેમણે જ સ્પષ્ટતા કરવી જોઈતી હતી પરંતુ તેમની તરફથી કોઈ સ્પષ્ટતા ના આવી તો મેં રાજીનામુ આપી દીધું. એનસીપી છોડ્યા બાદ હવે કઈ પાર્ટીમાં જશો તે સવાલ પર તારિક અનવરે જણાવ્યું હતું કે આ હજુ નક્કી કરવામાં આવ્યું નથી. સમર્થકો સાથે ચર્ચા કરીને નક્કી કરીશ ત્યારબાદ જણાવીશ.